Ήταν μια μικρή κωμόπολη με περίπου 5.000 κατοίκους, αλλά στην απογραφή του 2011 ο πληθυσμός ήταν αρκετά μειωμένος (1.862 κάτοικοι ) μετά τις μεγάλες πυρκαγιές του 2007 που έπληξαν την περιοχή. Αποτελεί πρωτεύουσα του Δήμου Ανδρίτσαινας-Κρεστένων, ενώ παλαιότερα ήταν έδρα του Καποδιστριακού Δήμου Σκιλλούντος.Ένα μεγάλο μέρος του πληθυσμού έφυγε για την Αθήνα και τον Πύργο. Απέχει 20 χιλιόμετρα από την πρωτεύουσα του νομού, τον Πύργο. Το όνομα της περιοχής εικάζεται πως έχει δοθεί από χάρτη που βρέθηκε με το όνομα "«Chrestena»" ή "«Christina»" προς τιμήν πριγκίπισσας ή κόρης τοπικού άρχοντα κατά τη διάρκεια της Βενετοκρατίας, απεικονίζοντας τους οικισμούς της περιοχής.